.td_uid_2_611e45ccdb867_rand.td-a-rec-img{text-align:left}.td_uid_2_611e45ccdb867_rand.td-a-rec-img img{margin:0 auto 0 0} Raġel ta' 41 sena ġie mmultat talli fil-pussess tiegħu kellu arma mingħajr liċenzja. Hu kien ġie arrestat madwar tlett xhur ilu. Fil-Qorti ħareġ kif ir-raġel ġie arrestat wara li l-Pulizija kellhom informazzjoni li kien se jseħħ negozju llegali ta' armi. Hu kien ġie arrestat f'Birżebbuġa u kienet saret tfittxija fil-karozza tiegħu minn membri tar-Rapid Intervention Unit. Hu kien wieġeb mhux ħati tal-akkużi miġjub kontrih. Kien ġie akkużat ukoll li kiser kundizzjonijiet tal-ħelsien mill-arrest b'rabta ma' proċeduri oħra li qed jaffaċċja u li sare reċediv. Ir-raġel kien suspettat, fost tlett persuni, li ta n-nar lil residenza fil-Marsa fi Frar tal-2017. Dwar l-akkużi li kien qed iġorr arma mingħajr liċenzja, l-avukat tal-akkużat, David Gatt, qal li l-każ hu dwar arma antika, msadda u li ma taħdimx sew. Minn naħa tagħha l-prosekuzzjoni, immexxija mill-Ispettur Wayne Camilleri, qalet li għalkemm il-pistola kienet difettuża xorta seta' jkun sparat tir u infatti l-akkużat kien spara lejn pellet tal-injam. Il-Qorti ppreseduta mill-Maġistrat Victor George Axiak, sab lill-akkużat ħati li fil-pussess tiegħu kellu arma mhux liċenzjata u mmultah €700. Ġie mmultat €500 oħra talli kiser il-kundizzjonijiet tal-ħelsien mill-arrest f'każ ieħor. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611e45ccdbb2d_rand.td-a-rec-img{text-align:left}.td_uid_3_611e45ccdbb2d_rand.td-a-rec-img img{margin:0 auto 0 0}